b'\n_START_ARTICLE_\nEgidijus Anisimovas\n_START_SECTION_\nBiografija\n_START_PARAGRAPH_\n1993 m. baig\xc4\x97 Vilniaus 45-\xc4\x85j\xc4\x85 vidurin\xc4\x99 mokykl\xc4\x85. 1993\xe2\x80\x931997 m. studijavo Vilniaus universiteto Fizikos fakultete. 1997 m. i\xc5\xa1vyko studijuoti teorin\xc4\x99 fizik\xc4\x85 Lundo universiteto (\xc5\xa0vedija) doktorant\xc5\xabroje. \xc4\x8cia 2001 m. apgyn\xc4\x97 fizini\xc5\xb3 moksl\xc5\xb3 daktaro disertacij\xc4\x85 \xe2\x80\x9eSkersin\xc4\x97s supergardel\xc4\x97s bendrama\xc4\x8diuose magnetiniuose laukuose: elektronin\xc4\x97 strukt\xc5\xabra, transporto ir optin\xc4\x97s savyb\xc4\x97s\xe2\x80\x9c (angl. Lateral Superlattices in Commensurate Magnetic Fields: Electronic Structure, Transport and Optical Properties). 2001\xe2\x80\x932004 m. buvo Marie Curie stipendininkas ir vizituojantis tyr\xc4\x97jas Antverpeno universitete (Belgija). 2008 m. Vilniaus universitete apgyn\xc4\x97 habilituoto fizini\xc5\xb3 moksl\xc5\xb3 daktaro disertacij\xc4\x85 \xe2\x80\x9eKvantiniai ta\xc5\xa1kai: kvantin\xc4\x97s ir klasikin\xc4\x97s fizikos sand\xc5\xabra\xe2\x80\x9c._NEWLINE_Nuo 2004 m. yra Puslaidininki\xc5\xb3 fizikos instituto vyresnysis mokslo darbuotojas, nuo 2006 m. dirba VU Fizikos fakulteto Teorin\xc4\x97s fizikos katedroje.\n_START_SECTION_\nMokslin\xc4\x97 veikla\n_START_PARAGRAPH_\nPagrindin\xc4\x97s mokslin\xc4\x97s veiklos kryptys: Vignerio kristalizacija, kvantini\xc5\xb3 ta\xc5\xa1k\xc5\xb3 klasikinis apra\xc5\xa1ymas ir skaitmeninis modeliavimas elektrono ir skyl\xc4\x97s kompleksai suri\xc5\xa1tuose kvantiniuose ta\xc5\xa1kuose.'